Ilgis (Trakų r., Aukštadvario sen.)
54°33′12″ š. pl. 24°33′6″ r. ilg.﻿ / ﻿54.55333°š. pl. 24.55167°r. ilg.﻿ / 54.55333; 24.55167 Ilgis – ežeras Lietuvoje, Trakų rajone, 3 km į pietryčius nuo Aukštadvario. Ežero ilgis iš vakarų į rytus – 0,52 km, plotis – iki 0,11 km. Altitudė 129,9 m. Krantai daugiausia žemi, pelkėti, tik šiaurinis aukštesnis, apaugę medžiais ir krūmynais. Iš šiaurės prieina Vilūnų miškas, kitose pakrantėse plyti pievos, auga krūmai. Rytuose įteka upelis iš Skričio ežero, o vakaruose išteka upelis link Verknės intako Strūzdos. Šalia įsikūrę Nekrašiškių ir Totoriškių kaimai.